Mjøndalen rykker ned – Start til kvalik-playoff: Nedrykksdramaet skiftet fem ganger
ARTIKKELEN ER OVER TRE ÅR GAMMEL – Det er en lettelse. Men vi skjerpe oss i kvaliken. Dette holder ikke, sier Kristoffer Ajer. Start jublet for Viking i garderoben og sendte takk nordover langt kysten. – Det var et mareritt av en kamp, sier Mads Stokkelien til TV 2. – Det er helt utrolig at vi får en sjanse til. VG Live: Start-Molde minutt for minutt Start har rykket ned fem ganger bare siden 1996. Nå får de en siste sjanse til å berge plassen etter en elendig høst. – Det ble kaos utpå der. Vi visste ikke at Molde ledet med tre. Vi kastet ikke alt fram, men flyttet ikke folk hjem heller. Vi hadde muligheter i kveld. Vi rotet bort noen sjanser da vi ledet, men rotet det bort. Litt typisk oss. Tungt, sier Mjøndalen-stopper Morten Sundli til VG. VG Live: Viking-Mjøndalen minutt for minutt – Det er ikke i dag det blir avgjort. Det er over 30 kamper, sier Mjøndalen-profilen Mads Hansen.Viking sendte Mjøndalen ned, og frelste Start med sin 2-1-scoring 10 minutter før fullt tid. Start hadde kvalikplassen i til sammen bare 21 minutter. Men det holdt etter at nedrykksplassen hadde skiftet fem ganger i løpet av serieavslutningen. 0-7 minutter: Mjøndalen. 7-66 minutter: Start. 66-71 minutter: Mjøndalen. 71-80 minutter: Start. 81-90 minutter: Mjøndalen. Dermed blir naboen Jerv eller Kristiansund motstander hjemme- og borte i de avgjørende kampene om den siste plassen i neste sesongs Tippeliga for Start. Sørlandsklubben har 15 kamper uten seier og har bare tatt tre poeng etter at Stabæk ble slått 4. juli. Stokkelien mener dette om et eventuelt møte med Jerv: – Et helvete! Start får kvalik på bare 22 poeng. Det har aldri skjedd før i 16-klubbserien. – De kan ikke være skikkelig svette en gang, utbrøt TV 2-ekspert Egil Olsen midt i Starts elendige 1.omgang. Molde skapte det som ble skapt på Sør Arena. Etter Molde-scoringene til Sander Svendsen og Ruben Gabrielsen var Start på full fart ned i Obos-ligaen. – Det jogges i forsvar. Det jogges i angrep, klaget Drillo og Kristoffer Ajer var ikke spesielt aggressiv i pauseintervjuet med Davy Wathne: – Jeg vet ikke hva jeg skal si. Vi er nødt til gjøre noe helt annet.I Stavanger ga Erik Midtgarden Mjøndalen en drømmestart. Avtroppende Viking-kaptein Indridi Sigurdsson rygget og rygget på et langt fremspill fra Ulrik Arneberg. Midtgarden brukte høyrefoten og skrudde ballen i det lengste hjørnet på touch nummer 6. – Jeg går motsatt vei og treffer ganske bra, sier målscoreren. Mjøndalen har ikke vunnet en eneste bortekamp denne sesongen, men tok umiddelbart kommando mot Viking som klubben ikke har slått borte siden 1983. Sanel Kapidzics heading gikk i underkant av tverrliggeren allerede etter tre minutter. Viking-trener Kjell Jonevret mente han kunne ha byttet ut samtlige spillere ved pause. – Embarrassing, mente Jonevret og var fortsatt flau over Viking-innsatsen på vei ut til 2. omgang. Start-trener Bård Borgersen lovet full innsats etter pause.Men det viktigste for Start skjedde i Stavanger. Vikings Zymir Bytyqui fikk servert en perfekt ball fra Steinthor Torsteinsson etter 66 minutter. Utligningen sendte Start opp på kvalikplass. Men den sørlandske gleden varte bare i fire minutter. Etter 71 minutter var det tid for Molde å utspille hjemmelaget igjen. Etter at Mushaga Bakenga hadde dratt med seg ballen inn i feltet reddet Håkon Opdahl forsøket fra Sander Svendsen. På returen dukket Per Egil Flo opp og headet inn 3-0 for et Molde-lag som rir på videre på seiersbølgen til tross for at bare Ethan Horvath og Vegard Forren var igjen fra laget som feiret triumf mot Celtic torsdag. Så avgjorde Viking nedrykksstriden. Kristoffer Haugen dro inn 2-1 for Viking etter 81 minutter og Samuel Adegbenro satte inn 3-1 fra 18 meters hold på overtid. Eventyret er foreløpig over. Mjøndalen startet sesongen med å slå nettopp Viking 1-0, men har fått det tyngre og tyngre. 10 sesonger uten seier ble en for mye. Mjøndalen rykker ned.– Det er tøft. Vondt, sier kaptein Joachim Olsen Solberg. Men erkjenner at Mjøndalen ikke har vært bra nok på bortebane. Buskerud-klubben har ikke vunnet en eneste kamp på bortebane. Denne sesongen. – Vi er nesten gode nok, men ikke god nok. Men vi må tåle det, sier trener Vegard Hansen. Tirsdag holder han informasjonsmøte om 2016 med spillerne. – Nå går vi til Obos-ligaen med et soleklart mål om å rykke opp igjen, sier han til TV 2. – Vi har ikke vært gode nok. Enkelt og greit. Vi skaper ting på dødball og slikt, men vi er ikke helt der vi må være. Jeg håper å bli værende også neste år, sier målscorer Erik Midtgarden til VG.
(Start-Molde 0-3/Viking-Mjøndalen 3-1) Nedrykkseksperten Start berget plassen i kvalikens playoff. Mjøndalen rykker ned. Start kunne juble etter 3-0-tap takket være Vikings Kristoffer Haugen og Samuel Adegbenro.